इस्लामाबाद। पाकिस्तान में चुनाव के दिन जैसे-जैसे नजदीक आ रहे हैं, आतंकवादी घटनाओं और हिंसा की संख्या बढ़ती जा रही है। पाकिस्तान में शुक्रवार (13 जुलाई) को दो अलग-अलग जगह हुए धमाकों में 150 से ज्यादा लोगों की जान गई और सैकड़ों लोग बुरी तरह से जख्मी हुए हैं। पिछले एक सप्ताह में यह तीसरी बार है, जब पाकिस्तान में चुनावी रैली को आतंकवादियों ने निशाना बनाया है। अब तक 170 ज्यादा लोगों की मौत हुई हैं और 200 से ज्यादा घायल हुए हैं। पाकिस्तान में चुनाव के अब सिर्फ 10 दिन बचे हैं और सभी राजनीतिक पार्टियां रैलियां कर रही है, जिसमें हजारों की संख्या में भीड़ जमा हो रही है। लेकिन, इन दो आतंकी घटनाओं ने पाकिस्तान की अवाम को जबरदस्त में खौफ में डाल दिया है।